Vuoden 2021 turnaukseen pelijärjestelmää on muutettu aiemmasta. Kyseisen järjestelmän oli tarkoitus tulla käyttöön jo 2020 turnaukseen, joka kuitenkin peruttiin. Lohkopelit ja puolivälierät pelataan kuten vuoden 2019 turnauksessa, eli A-lohkossa pelaavat maailmanrankingin viisi korkeimmalle sijoitettua ja loput viisi pelaavat B-lohkossa. Välieriin on kuitenkin tullut muutos. Vuoden 2019 tavoin välieräparit eivät välttämättä enää noudatakaan kaavaa A1/B3–A4/A5 ja A2/B2–A3/B1, sillä välieriin päässeet joukkueet sijoitetaan pelaamaan niin, että parhaimmin menestynyt kohtaa heikoimmin menestyneen ja kakkonen kohtaa kolmosen. Järjestelmä eroaa vuoden 2019 kisoista myös sikäli, että puolivälierien häviäjät pelaavat keskenään viidennestä sijasta niin, että ensin pelataan välierät, joiden voittajat pääsevät pelaamaan viidennestä sijasta. Välieräparit määräytyvät samalla tavoin kuin puolivälierien voittajillekin. Viidennen sijan ottelun voittaja saa seuraaviin maailmanmestaruuskisoihin lohkopaikan A-lohkosta.